Sekolah Agama Menengah Bestari

Sekolah Agama Menengah Bestari atau lebih dikenali sebagai SAMBEST merupakan sebuah Sekolah Agama Bantuan Kerajaan yang terletak di Jalan USJ 5/3A, Subang Jaya.

Sejarah 
Penubuhan Sekolah Agama Menengah Bestari yang dirancang oleh Bahagian Pendidikan Dan Pembelajaran, Jabatan Agama Islam Selangor (JAIS) adalah bertujuan memantapkan sistem pendidikan yang menawarkan pelajar Tingkatan Empat dan Lima dalam jurusan Sains dan Teknik sebagai kurikulumnya. Kewujudan sekolah ini diharapkan dapat memenuhi Falsafah dan Matlamat Pendidikan Islam Kementerian Pelajaran Malaysia.

Sekolah ini mula beroperasi mulai 29 Mei 1998 di kawasan seluas 37 hektar. Bermula dengan dua kelas pelajar Tingkatan Lima yang dipindahkan daripada Sekolah Agama Menengah Tengku Ampuan Jemaah (SAMTAJ), Shah Alam, dan sepuluh kelas pelajar Tingkatan Empat yang dipilih daripada seluruh sekolah agama menengah (SAM) negeri Selangor. Jumlah guru dan kakitangan sokongan ketika itu adalah 38 orang. Pengetua yang pertama ialah Ustaz Sholehuddin Bin Kayat. Pada tahun 2000, sekolah ini mula menerima kemasukan pelajar Tingkatan Satu sebanyak dua kelas atas permintaan masyarakat setempat.

Senarai pengetua

Pencapaian 
Sekolah ini telah mencatat kecemerlangan dalam Peperiksan Sijil Pelajaran Malaysia (SPM) tahun 2001, 2002 dan 2003, dan menjadi salah sebuah sekolah yang cemerlang di Malaysia. Demikian juga dalam Peperiksaan Penilaian Menengah Rendah (PMR) tahun 2002 dan 2003 di mana sekolah menduduki tempat ke 13 di seluruh Malaysia. Pada tahun 2005 dan 2006 seorang pelajar Tingkatan Tiga mencipta nama menduduki tempat kedua keseluruhan PMR seluruh Malaysia.

99 % pelajar lepasan sekolah ini berjaya melanjutkan pelajaran ke Universiti di dalam dan luar negara dalam pelbagai jurusan terutama kedoktoran dan kejuruteraan. Selain itu , sekolah ini telah meperoleh status SKK (Sekolah Kluster Kecemerlangan) dan Sekolah Harapan Berprestasi Tinggi pada tahun 2011.

Pada 2022, Sekolah ini juga telah mencatatkan keputusan Sijil Pelajaran Malaysia (SPM) (2021) terbaik kategori SABK.

Alamat
Sekolah Agama Menengah Bestari
Jalan USJ 5/3A, 47610 Subang Jaya 
Selangor, Malaysia
Telefon =  +60356377681
Fax       =  +60356327519

Rujukan

Pautan luar 
Jabatan Agama Islam Selangor Kementerian Pendidikan Malaysia 

Redaksi Sam Bestari Facebook Sam Bestari

Sekolah Agama Menengah Bestari
Sekolah Agama Menengah Bestari